cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy cy cy cy cy cy cy cy en cy cy en su de cy cy af cy cy en cy en es
Manylion Teithio Eisteddfod Caerdydd | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Shw'mae Su'mae: Dysgu Cymraeg
Mas ar y Maes
Manylion Teithio Eisteddfod Caerdydd
Gyda llai na phythefnos i fynd tan yr Eisteddfod ym Mae Caerdydd, mae trefnwyr wedi cyhoeddi manylion i deithwyr sy’n bwriadu dod i’r Maes yn ystod yr wythnos.
Mae dewis helaeth o drafnidiaeth gyhoeddus hygyrch ar draws Caerdydd ynghyd â llwybr beicio a cherdded Taith Taf sy’n cysylltu’r Bae gyda’r ddinas.  Mae gan gwmni llogi beiciau Pedal Power ganolfannau’n agos at y maes carafanau ym Mhontcanna, a cheir rhagor o wybodaeth yma, www.cardiffpedalpower.org. Neu ewch i www.nextbike.co.uk am wybodaeth am gynllun rhannu beiciau Caerdydd.
Mae trefnwyr yn annog ymwelwyr i ddefnyddio bysiau a threnau neu i gerdded a beicio i gyrraedd y Maes.  Mae gorsaf drenau Bae Caerdydd fwy neu lai ar y Maes, ac mae trenau’n rhedeg yn rheolaidd o orsaf Heol y Frenhines yng nghanol y ddinas.  Ceir manylion am y trenau i’r Eisteddfod yma, www.arrivatrainswales.co.uk/eisteddfod-genedlaethol/ a rhagor o wybodaeth am fysiau yng Nghaerdydd yma, www.cardiffbus.com/national-eisteddfod.
Mae amryw o feysydd parcio cyhoeddus ym Mae Caerdydd, a bydd y rhain ar agor drwy gydol wythnos yr Eisteddfod, ac mae nifer o lefydd parcio ar gyfer ymwelwyr anabl ym mhob un o’r meysydd yma.  Nid oes modd gwarantu bod lle ar gyfer ymwelwyr â’r Eisteddfod yn y meysydd hyn gan eu bod ar agor i’r cyhoedd.  Ond mae modd archebu tocynnau parcio ymlaen llaw yn QPark, y maes parcio aml-lawr dros ffordd i Ganolfan y Mileniwm (www.q-park.co.uk).
Gall ymwelwyr barcio ym maes parcio Neuadd y Sir, Cyngor Dinas Caerdydd ar y penwythnosau yn unig, a bydd y maes parcio hwn yn agor am 18:00 ar 3 Awst ar gyfer y rheiny sy’n cyrraedd ar gyfer y cyngerdd agoriadol.  Mae parcio ar gyfer ymwelwyr anabl ar gael yma.
Bydd yr Eisteddfod yn rhedeg gwasanaeth parcio a theithio o Lecwydd yn ystod yr wythnos waith, gyda’r maes parcio’n agor am 06:30 a bysiau’n rhedeg yn rheolaidd o 07:00 tan 00:00.  Bydd y maes parcio’n cau am 00:30.
Bydd y daith bws yn cymryd 10-15 munud, yn ddibynnol ar draffig, gyda theithwyr yn cael eu gollwng yn Ffordd Hemingway, yn agos at Neuadd y Sir, sydd tua 2-3 munud o’r Maes.  Mae parcio anabl ar gael yma, ac mae lloriau isel ar y bysiau i gyd.
Dilynwch yr arwyddion i gyrraedd y maes parcio  Codir tâl o £10 i bob car barcio yn Neuadd y Sir ac yn Lecwydd, gyda chynnig arbennig o £8 i’r rheiny sy’n archebu lle ymlaen llaw ar-lein (www.parkjockey.com).  Mae’r daith ar y bws gwennol i’r Maes ac yn ôl o Lecwydd yn rhad ac am ddim.
Mae’r maes carafanau wedi’i leoli ar dir Caeau Pontcanna yng nghanol y ddinas, a bydd gwasanaeth bws gwennol yn rhedeg yn rheolaidd i’r Maes ac yn ôl.  Bydd bysiau’n rhedeg o 15:00 ddydd Gwener 3 Awst ar gyfer y cyngerdd agoriadol, gyda’r bws olaf yn gadael y Bae am 01:00.
O ddydd Sadwrn tan ddydd Mawrth, bydd y bws cyntaf yn gadael y maes carafanau am 07:00 a’r bws olaf yn dychwelyd yno am 01:00.  Bydd y gwasanaeth yn cael ei ymestyn tan 03:00 o nos Fercher tan y nos Sadwrn olaf, er mwyn gwasanaethu Maes B.
Lleolir arosfan fysiau y maes carafanau ar Rodfa’r Gorllewin, gyda’r bysiau’n gollwng teithwyr yn Ffordd Hemingway yn y Bae.  Eto, mae’r rhain yn fysiau llawr isel, sy’n addas ar gyfer ymwelwyr anabl.  Mae modd i garafanwyr archebu tocyn wythnos ar gyfer y bws ar-lein.
Lleolir y maes pebyll ar gyfer Maes B ar dir Ysgol Uwchradd Fitzalan, gyda bysiau’n rhedeg o’r safle i’r Bae yn ystod yr wythnos.  Cynhelir Maes B yn hen adeilad Profiad Doctor Who ym Mae Caerdydd, sy’n gyfleus ar gyfer popeth arall sy’n digwydd yn y Bae.  Bydd yr amserlen yn debyg iawn i un y maes carafanau, ond mae’r bysiau’n casglu teithwyr o’r tu allan i fynedfa Maes B gyda’r hwyr.
Mae’r Eisteddfod yn cydweithio gyda chwmni Byw Bywyd eto eleni er mwyn cynnig gwasanaeth sgwteri a chadeiriau olwyn ar gyfer ymwelwyr anabl.  Lleolir stondin Byw Bywyd yng Nghanolfan Red Dragon, sydd wedi’i lleoli gyferbyn â Chanolfan Mileniwm Cymru.
Dylai unrhyw un sy’n bwriadu rhentu sgwter neu gadair olwyn yn ystod yr wythnos gysylltu gyda’r cwmni ymlaen llaw er mwyn sicrhau argaeledd.  Rhif y cwmni yw 01286 830 101 neu gellir anfon ebost, post@byw-bywyd.co.uk.
Ceir rhagor o wybodaeth ar yr uchod i gyd ar wefan yr Eisteddfod, www.eisteddfod.cymru, neu ffoniwch y linell wybodaeth ar 0845 4090 900.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.